בנימין קזיס

הרב בנימין קזיס (קאזיס, קאזיש) (נפטר תצ"ה, 1735) היה מרבני קושטא וצפת.

ביוגרפיה
נולד באדריאנופול לאביו ר' דוד. למד מפי רבי אליעזר נחום ורבי רפאל יעקב אברהם גירון. 

חיבר פירוש בשם "מגילת ספר" על הסמ"ג, שחלקו הראשון בלבד נדפס בקושטא תק"י, על ידי בני המחבר, דוד ואברהם. הספר מצוטט רבות בין מפרשים ופוסקים בדורות הבאים. 

ספרים רבים שלו נותרו בכתב יד, ומרביתם נמצאים באוסף בניהו שביד הרב נסים: "אמתחת בנימין", חידושים על התוספות. "צווארי בנימין", פירושים לכמה מסכתות. "חלקו של בנימין", פירושים על הרמב"ם. ספר נוסף עוסק בפירוש הרא"ם על התורה. כמו כן כתב ביאור על הירושלמי, שחלקים ממנו נדפסו בכמה גליונות בביטאון "נר מערבי". ספר אחר נקרא "יד ימיני", ולא ידוע היכן הוא. החיד"א ראה חלק מכתביו בקושטא ומצטט מהם בכמה מספריו. 

בסוף ימיו עלה לארץ ישראל והתמנה לרב בצפת, שם נפטר כעבור שנתיים.

לקריאה נוספת
 מאיר בניהו, מבוא לפירוש הספרי לר' אליעזר נחום, עמ' כא-כב.

קישורים חיצוניים
 

אדירנה: רבנים
אנשי עליות קדומות לארץ ישראל
יהודים הקבורים בבית הקברות בצפת
איסטנבול: רבנים
צפת: רבנים
רבנים טורקים
האימפריה העות'מאנית: רבנים
עולים לארץ ישראל במאה ה-18
ילידי 1680
נפטרים ב-1749